Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 626

9. Értő olvasás - - - Évfolyam: 3. Cél: Az olvasás-íráshoz szükséges alapkészségeket (érzékelés, észlelés, figyelem, emlékezet, gondolkodás, kifejezőkészség) fejleszteni. Feladatok: A tantárgy elsajátításához szükséges alapkészségek kialakítása, a környezet iránti érdeklődés felkeltése. Egyszerű utasítások megértésének, követésének kialakítása. A harmonikus személyiségfejlődés feltételeinek megteremtése, a csoportba való beilleszkedés elősegítése. Megfelelő motiválással az együttműködés biztosítása. A közösségben való viselkedés alapvető normáinak elfogadtatása, a feladatokhoz való pozitív hozzáállás és a feladattudat kialakítása. Elvárt teljesítmény: Elemi szinten illeszkedjen a csoportba, ismerje társait és a vele foglalkozó felnőtteket nevezze meg. Tartsa be a legfontosabb viselkedési szabályokat. Érdeklődjön környezete iránt és alakuljon ki elemi szintű kommunikációs készsége (közeledésre adekvát reakció, részvétel közös tevékenységben /passzív is/, alapvető szükségletek, igények jelzése). Az eszközöket (kanál, pohár, játékszerek, ceruza), azok rendeltetését alapvetően ismerje, egyre kevesebb segítséggel használja. Legyen együttműködő, motiválható feladathelyzetben, figyelmét néhány percig képes legyen a feladatra irányítani. Értékelés: A szöveges értékelés szempontjai: a közösségbe való beilleszkedés, az alapvető viselkedési szabályok betartása, együttműködő készség, az egyéni adottságaihoz mért intellektuális teljesítmény, a fejlődésében mutatkozó tendencia és a P.A.C. mérőeszközzel mért teljesítmény.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes